# Deir al-Ghusun

Deir al-Ghusun (àrab: دير الغصون, Dayr al-Ḡuṣūn) és un municipi palestí de la governació de Tulkarem, a Cisjordània, 8 kilòmetres al nord-est de Tulkarem. Es troba vora la Línia verda que separa Cisjordània d'Israel. Segons l'Oficina Central Palestina d'Estadístiques tenia 8.242 habitants el 2006 Es troba a una altitud de 200 metres.

## Història

Deir el-Ghusun podria haver estat el poble marcat com "El Dair" al mapa de Pierre Jacotin elaborat durant la invasió de Napoleó en 1799. A mitjans del segle xix va ser conegut per la seva producció de cotó.
En 1863, a les acaballes de l'Imperi Otomà, l'explorador francès Victor Guérin va passar-hi i assenyalà la vila al sud d'Attil. La va descriure com a gran, i ocupant una cimera. En 1882 el Survey of Western Palestine del Fons per a l'Exploració de Palestina la descriu com «un vila de grandària moderada, en un turó, amb un pou a l'oest. Al nord és obert al sòl baix. Està envoltat de magnífics boscos d'olives, que ocupen una àrea d'uns tres quilòmetres quadrats cap al sud.»
A principis del segle xx, els residents de Deir el-Ghusun van establir caserius agrícoles coneguts com a khirba, utilitzats principalment durant les estacions d'arada i collita, als afores del poble. A partir dels anys vint, sis d'ells es van convertir en viles independents.

### Època del Mandat Britànic

Segons el cens organitzat en 1922 per les autoritats del Mandat Britànic, Deir al Ghusun tenia 1,.410 musulmans, incrementats en el cens de Palestina de 1931 a 2,060 musulmans en 451 cases.
En 1945, Deir al-Ghusun fou comptades amb les viles que després formarien Zemer, i plegades tenien una població de 2,860 musulmans, amb un total de 27,770 dúnams de terra. D'aquests, un total de 183 dúnams eren per cítrics i bananes, 13,757 eren per plantacions i terra de rec, 11,585 dúnams eren per a cereals, mentre 94 dúnams eren classificats com a sòl edificat.
Les viles de Jarisha i Masqufa eren situades dins Deir al-Ghusun però governades per consells de vila independents.

### Després de 1948

Després de la de la Guerra araboisraeliana de 1948, i després dels acords d'Armistici de 1949, Deir al-Ghusun va restar en mans de Jordània. Després de la Guerra dels Sis Dies el 1967, ha estat sota ocupació israeliana.

## Referències

* ↑ Projected Mid -Year Population for Tulkarm Governorate by Locality 2004- 2006 Arxivat 2019-03-31 a Wayback Machine. Palestinian Central Bureau of Statistics.
* ↑ Karmon, 1960, p. 170 Arxivat 2019-12-22 a Wayback Machine.
* ↑ Beshara Doumani. Rediscovering Palestine: Merchants and Peasants in Jabal Nablus. University of California Press, 1995.
* ↑ Guérin, 1875, p. 345
* ↑ Conder and Kitchener, 1882, SWP II, p. 152
* ↑ Transformation in Arab Settlement, Moshe Brawer, in The Land that Became Israel: Studies in Historical Geography, Ruth Kark (ed), Magnes Press, Jerusalem 1989, p.174
* ↑ Barron, 1923, Table IX, Sub-district of Tulkarem, p. 27
* ↑ Mills, 1932, p. 54
* ↑ Department of Statistics, 1945, p. 20
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 74
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 124
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 174
* ↑ Spatial and Socioeconomic analysis at micro level: Deir al Ghusun, population, living conditions and urban trends Local Government Ministry of the Palestinian National Authority, Statistics obtained by Mayor of Deir al-Ghusun (Khaled Muhammad) and the Palestinian Central Bureau of Statistics. pp.11-13.

## Bibliografia

* Barron, J. B.. Palestine: Report and General Abstracts of the Census of 1922. Government of Palestine, 1923.
* Doumani, Beshara. Rediscovering Palestine, Merchants and Peasants in Jabal Nablus, 1700–1900. University of California Press, 1995 [Consulta: 24 abril 2008].
* Conder, Claude Reignier; Kitchener, H.H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Department of Statistics. Village Statistics, April, 1945. Government of Palestine, 1945.
* Guérin, V. Description Géographique Historique et Archéologique de la Palestine. Vol 2 Samarie, pt. 2, 1875.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2. (Typo: p5 on p. 137: not in the table, but placed in the position of Deir al-Ghusun on the map.)
* Karmon, Y. «An Analysis of Jacotin's Map of Palestine». Israel Exploration Journal, 10, 3,4, 1960, pàg. 155–173; 244–253. Arxivat de l'original el 2019-12-22 [Consulta: 12 agost 2017]. Arxivat 2019-12-22 a Wayback Machine.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.

## Enllaços externs

* Welcome To Dayr al-Ghusoun
* Deir al-Ghusun, Welcome to Palestine
* Survey of Western Palestine, Map 11: IAA, Wikimedia commons